SL Uradni list Evropske unije L 182/1

SPORAZUM

med Evropsko unijo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah

V skladu s členom 4 Sporazuma z dne 19. oktobra 2005 med Evropsko unijo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (1) (v nadaljnjem besedilu: Sporazum), sklenjenega s Sklepom Sveta 2006/325/ES (2), kadar so sprejeti izvedbeni ukrepi v skladu s členom 74(2) Uredbe Sveta (ES) št. 44/2001 (3), Danska uradno obvesti Komisijo o svoji odločitvi, ali bo izvajala vsebino takih ukrepov ali ne.

V skladu s členom 3(2) Sporazuma je Danska z dopisom z dne 14. januarja 2009 uradno obvestila Komisijo o svoji odločitvi, da bo izvajala vsebino Uredbe Sveta (ES) št. 4/2009 (4), kolikor ta uredba spreminja Uredbo (ES) št. 44/2001 (v nadaljnjem besedilu: Uredba Bruselj I) (5).

Uredba (ES) št. 44/2001 je bila razveljavljena, nadomestila pa jo je Uredba (EU) št. 1215/2012 Evropskega parlamenta in Sveta (6). V skladu s členom 3(2) Sporazuma je Danska z dopisom z dne 20. decembra 2012 uradno obvestila Komisijo o svoji odločitvi, da bo izvajala vsebino Uredbe (EU) št. 1215/2012 (7).

Izvedbena uredba Komisije (EU) 2015/228 (8) je bila sprejeta 17. februarja 2015. V skladu s členom 3(2) Sporazuma je Danska z dopisom z dne 22. aprila 2015 uradno obvestila Komisijo o svoji odločitvi, da bo izvajala Izvedbeno uredbo (EU) 2015/228.

V skladu s členom 4(4) Sporazuma uradno obvestilo Danske ustvari medsebojne obveznosti med Dansko in Evropsko unijo. Zato Izvedbena uredba (EU) 2015/228 pomeni spremembo Sporazuma, kolikor spreminja Uredbo (ES) št. 44/2001 (ki jo je nadomestila Uredba (EU) št. 1215/2012), kakor je bila spremenjena z Uredbo (ES) št. 4/2009, in se šteje za njegovo prilogo.

S sklicevanjem na člen 4(3) Sporazuma lahko Danska Izvedbeno uredbo (EU) 2015/228 izvaja na upravni ravni v okviru oddelka 9(a)(1) danskega zakona št. 1563 z dne 20. decembra 2006 o Uredbi Bruselj I. Potrebni upravni ukrepi so začeli veljati 22. aprila 2015.

(1) Sporazum med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (UL L 299, 16.11.2005, str. 62).

(2) Sklep Sveta 2006/325/ES z dne 27. aprila 2006 o sklenitvi Sporazuma med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (UL L 120, 5.5.2006, str. 22).

(3) Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 12, 16.1.2001, str. 1).

(4) Uredba Sveta (ES) št. 4/2009 z dne 18. decembra 2008 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah (UL L 7, 10.1.2009, str. 1).

(5) UL L 149, 12.6.2009, str. 80.

(6) Uredba (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 351, 20.12.2012, str. 1).

(7) UL L 79, 21.3.2013, str. 4.

(8) Izvedbena uredba Komisije (EU) 2015/228 z dne 17. februarja 2015 o nadomestitvi prilog I do VII k Uredbi Sveta (ES) št. 4/2009 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah (UL L 49, 20.2.2015, str. 1).